laion/Wikipedia-Exotic huggingface dataset:
רכבת לצפון

רכבת לצפון הוא סינגל שהוקלט על ידי הזמר-יוצר הישראלי אסף אמדורסקי. השיר יצא לאור במאי 2008, כסינגל הראשון מתוך האלבום "הרי את", על ידי חברת התקליטים א.א. מוזיקה. השיר נכתב והולחן על ידי אסף אמדורסקי והופק על ידי אמדורסקי ורונן בר חורין. השיר הוא בסגנון הרוק האלקטרוני המאפיין את שאר השירים באלבום. השיר נקרא במקור "קקי בכנרת". יוסי חרסונסקי ציין את השיר בחיוב והעניק לו ציון של ארבעה כוכבים מתוך חמישה. זמן מה לאחר צאת האלבום, עלה השיר לרשת הזרמת המדיה ספוטיפיי וצבר עד כה מעל ל-1.7 מיליון השמעות. הווידאו קליפ הנלווה שצולם לשיר, בוים על ידי נועם ורדי והועלה לערוץ היוטיוב של אמדורסקי ב-23 בנובמבר 2010. לדף השיר באתר הספרייה הלאומית שיר אחד, באתר כאן – תאגיד השידור הישראלי רכבת לצפון, באתר יוסמיוסיק, ‏2008-05-26 רכבת לצפון, נבדק ב-2022-02-15 אסף אמדורסקי - רכבת לצפון, סרטון באתר יוטיוב (אורך: 4:14) Media Forest, web.archive.org, ‏2019-02-26
ואג'יר

ואג'יר (באנגלית: Wajir) היא עיר בקניה, שמשמשת כבירת המחוז ואג'יר (אנ'). ואג'יר נמצאת כ-464 קילומטרים מבירת קניה, ניירובי. הטמפרטורה הממוצעת היא 30 מעלות צלזיוס. החודש הכי חם הוא פברואר (34 מעלות צלזיוס). החודש הכי קר הוא יולי (26 מעלות צלזיוס). כמות המשקעים הממוצעת היא 416 מילימטרים בשנה. חודש אפריל הוא החודש שיש בו הכי הרבה גשם (140 מ"מ גשם), וחודש פברואר הוא החודש שיש בו הכי פחות גשם (1 מ"מ גשם). העיר ממוקמת ליד הכבישים B9 ו-C80. בנוסף, שדה התעופה ואג'יר (אנ') נמצא בשטח העיר. Kenya: Provinces, Major Cities, Towns & Urban Centers - Population Statistics, Maps, Charts, Weather and Web Information, www.citypopulation.de Wajir, Wajir (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
לודוואר

לודוואר (באנגלית: Lodwar) היא עיר בקניה, שמשמשת כבירת המחוז טורקנה (אנ'). לודוואר נמצאת כ-494 קילומטרים מבירת קניה, ניירובי. לודוואר ממוקמת ליד הכבישים A1‏, D347‏, D348‏, E363A ו-E1335. בנוסף, שדה התעופה לודוואר (אנ') נמצא בשטח העיר. מדיה וקבצים בנושא לודוואר בוויקישיתוף Lodwar (Turkana, Rift Valley, Kenya) - Population Statistics, Charts, Map, Location, Weather and Web Information, www.citypopulation.de Lodwar, Lodwar (באנגלית) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
קוני מאק

קורנליוס אלכסנדר מקגיליקאדי השלישי, (באנגלית: Cornelius Alexander McGillicuddy III; נולד ב-29 באוקטובר 1940) הידוע בשמו השכיח יותר קוני מאק, הוא פוליטיקאי אמריקאי לשעבר, איש המפלגה הרפובליקנית. מאק ייצג את מדינת פלורידה בשני בתי הקונגרס של ארצות הברית — תחילה בבית הנבחרים (1989-1983) ולאחר מכן בסנאט (2001-1989). בשתי מערכות בחירות לנשיאות נשקלה העמדתו לתפקיד סגן נשיא ארצות הברית. מאק נולד בפילדלפיה, הגדולה שבערי פנסילבניה ב-1940, בנם של סוזן (לבית שפרד) וקורנליוס אלכסנדר מקגיליקאדי הבן. סבו מצד אביו, קורנליוס מקגיליקאדי, היה מנג'ר בפילדלפיה אתלטיקס וחבר בהיכל התהילה של הבייסבול. אביו של אמו היה מוריס שפרד, לימים חבר בית הנבחרים וסנאטור מטעם מדינת טקסס ואילו סבו החורג היה טום קונלי, גם הוא סנאטור מטעם טקסס. ב-1966 השלים לימודי תואר ראשון במנהל עסקים באוניברסיטת פלורידה, שם היה חבר באחוות סיגמא אלפא אפסילון. ב-1982 התמודד מאק לראשונה לתפקיד ציבורי, כאשר הכריז על התמודדותו למועמדות המפלגה הרפובליקנית לייצוג מחוז הקונגרס ה-13 של פלורידה בבית הנבחרים האמריקאי. מחוז קונגרס זה יוצג בידי ויליאם להמן, יהודי חבר המפלגה הדמוקרטית. מאק הוביל במערכת הבחירות המקדימות בה התמודדו ארבעה מועמדים שונים עם 28% מהקולות, ובאוקטובר, אחרי סיבוב שני, זכה במועמדות הרפובליקנית. ביום הבחירות הכלליות זכה ב-65 אחוזים מקולות הבוחרים. הוא נבחר מחדש גם ב-1984 וב-1986. לקראת בחירות 1988 בארצות הברית הודיע הסנאטור המכהן מפלורידה, לוטון צ'ילס, לפרוש מהפוליטיקה של ארצות הברית. אחרי שלוש תקופות כהונה בבית הנבחרים החליט מאק להתמודד לסנאט על מושבו הריק של צ'ילס. אחרי שזכה במועמדות מפלגתו ברוב גדול, בבחירות הכלליות גבר על יריבו מהמפלגה הדמוקרטית ברוב דחוק בן 50% בלבד. במהלך הקריירה שלו בסנאט, תמך מאק בהעברת חוקים העוסקים בבריאות הציבור, מודרניזציה פיננסית, שינוי מערך המיסוי ורפורמה בדיור הציבורי. כמי שהחלים בעבר ממחלת הסרטן, היה מאק תומך נלהב בחקר, גילוי וטיפול מוקדם של המחלה. מאק הוביל מאמץ פרלמנטרי דו-מפלגתי היסטורי להכפלת מימון עבור מחקר ביו-רפואי באמצעות המכונים הלאומיים לבריאות ופעל להבטחת את הכספים הדרושים. הוא גם הבטיח כיסוי למדיקר לצורך ניסויים קליניים והיה תומך רפובליקני מוביל ביוזמה לבריאות האישה של המכונים הלאומיים לבריאות. מאק פעל לרפורמה במנהל המזון והתרופות האמריקאי. בבחירות לסנאט ב-1994 ניצח את התובע הדמוקרטי יו רודהאם, אחיה של הילרי קלינטון, ברוב של 71%. בבחירות אלה ניצח בכל מחוזות פלורידה. הוא היה הסנאטור הרפובליקני היחיד בתולדות פלורידה שנבחר ליותר מתקופת כהונה אחת עד שמרקו רוביו עשה זאת בשנית בבחירות 2016. הוא החליט לפרוש ב-2000 מהזירה הפוליטית ולא להתמודד בבחירות חוזרות לקדנציה שלישית. גזבר מדינת פלורידה וחבר בית הנבחרים לשעבר ביל נלסון, נבחר למושבו של מאק בסנאט. בנו של מאק, חבר הקונגרס האמריקאי קוני מאק הרביעי, ניצב מול נלסון כמועמד הרפובליקני ב-2012, אך לא הצליח לגבור עליו. ב-2005 מונה מאק בידי נשיא ארצות הברית ג'ורג' ווקר בוש ליו"ר המועצה המייעצת של הנשיא לרפורמת במערך המיסוי הפדרלי. מאז ראשית שנת 2007 מאק הוא יועץ מדיני בכיר של חברת השדלנות "ליברטי פרטנרס" (Liberty Partners) שבסיסה בטלהסי. ב-15 באפריל 2010 התפטר מאק מתפקידו כיושב ראש מטה הבחירות של צ'ארלי כריסט לסנאט של ארצות הברית. מדיה וקבצים בנושא קוני מאק בוויקישיתוף קוני מאק, באתר המדריך הביוגרפי של הקונגרס של ארצות הברית (באנגלית) AP‏, Former Florida Sen. Mack Quits Crist Campaign, באתר פוקס ניוז, 15 באפריל 2010 (באנגלית)
תהליך איזוכורי

תהליך איזוכורי (מיוונית עתיקה ἴσος ("איזוס") "שווה", ו-χώρα (חורה) "מרחב") הוא תהליך תרמודינמי בו הנפח נשאר קבוע. בתהליך איזוכורי לא מתבצעת עבודה. בדיאגרמת P V {\displaystyle PV} מסלול של תהליך איזוכורי נקרא איזוכורה. סימן מזהה של איזוכורה הוא שהיא מקבילה לציר הלחץ ( P {\displaystyle P} ) ולא נוטה ימינה או שמאלה (אחרת נקבל שינוי בנפח - Δ V ≠ 0 {\displaystyle \Delta V\neq 0} ). תהליך איזוכורי מתאפיין בנפח קבוע Δ V = 0 {\displaystyle \Delta V=0} (עבור חישובים דיפרנציאלים d V = 0 {\displaystyle dV=0} ). נהוג לציין שתהליכים כאלו מתרחשים במערכת סגורה וקשיחה. בדיאגרמת P V {\displaystyle PV} השטח מתחת לעקומה יהיה העבודה שביצע הגז על הסביבה. בתהליך איזוכורי, הקו אנכי ולכן השטח תחת העקומה יהיה אפס. לכן Δ W = 0 {\displaystyle \Delta W=0} . לפי החוק הראשון של התרמודינמיקה נקבל שהחום במערכת מועבר במלואו לאנרגיה הפנימית של המערכת: Δ U = Q {\displaystyle \Delta U=Q} . עבור גז אידיאלי בתהליך איזוכורי ניתן לחשב את השינוי באנטרופיה של המערכת: Δ S = n C V ln ⁡ ( T 2 T 1 ) = n C V ln ⁡ ( P 1 P 2 ) {\displaystyle \Delta S=nC_{V}\ln({\frac {T_{2}}{T_{1}}})=nC_{V}\ln({\frac {P_{1}}{P_{2}}})} כל עוד גוף לא משנה את הפאזה שלו, קליטה או מסירה של חום משמשת לשינוי הטמפרטורה. קיבול חום מוגדר ככמות האנרגיה שיש להעביר לחומר בצורה של חום כדי להעלות את הטמפרטורה שלו בקלווין אחד. Q = C Δ T ⇒ d Q = C d T ⇒ C = ( d Q d T ) {\displaystyle Q=C\Delta T\Rightarrow dQ=CdT\Rightarrow C=\left({\frac {dQ}{dT}}\right)} כאשר רושמים נגזרת של פונקציה מרובת משתנים, חשוב לציין אילו משתנים מוחזקים קבועים. במקרה של גז, האבחנה הזאת היא מאוד חשובה. כל החום מומר להגדלת האנרגיה הפנימית (הטמפרטורה): Δ U = Q {\displaystyle \Delta U=Q} . נסמן: C V = ( ∂ Q ∂ T ) V = ( ∂ U ∂ T ) V {\displaystyle C_{V}=\left({\frac {\partial Q}{\partial T}}\right)_{V}=\left({\frac {\partial U}{\partial T}}\right)_{V}} בתהליך איזוברי חלק מהחום מומר לביצוע עבודה. המסקנה היא שצריך יותר חום כדי להעלות את הטמפרטורה בקלווין אחד אם התהליך הוא איזוברי. נסמן: C P = ( ∂ Q ∂ T ) P = ( ∂ H ∂ T ) P {\displaystyle C_{P}=\left({\frac {\partial Q}{\partial T}}\right)_{P}=\left({\frac {\partial H}{\partial T}}\right)_{P}} חימום מיכל מתכתי עם גז בתוכו כאשר המיכל אטום (אין דליפות) יהיה תהליך איזוכורי שבו הגז יגדיל את הלחץ והטמפרטורה אך הנפח יישאר קבוע. דוגמה נוספת היא ניפוח בלון הליום. בדוגמה זו יש שינוי במספר החלקיקים אך התהליך עדיין איזוכורי מכיוון שהנפח לא משתנה. תהליך תרמודינמי נפח קיבול חום מדיה וקבצים בנושא תהליך איזוכורי בוויקישיתוף החישובים בערך זה נעשים בהנחה כי מדובר במערכת סגורה שבה מספר החלקיקים קבוע ( Δ N = 0 {\displaystyle \Delta N=0} ). ישנה מוסכמה בתרמודינמיקה שעבודה שהמערכת מבצעת על הסביבה היא חיוביות.
Si c'était de l'amour

Si c'était de l'amour (בעברית: אם זה היה אהבה) הוא סרט תיעודי צרפתי-להט"בי, שיצא לאקרנים ב-2020. הסרט בוים על ידי פטריק צ'יה (צר').‏ הסרט מתאר את חייהם המקצועיים והאישיותיים של הרקדנים ב-Crowd, קטע של הכוריאוגרפית ז'יזל ויין (צר') על סצנת הלהט של שנות ה-90 של המאה ה-20. הסרט הוקרן לראשונה ב-22 בפברואר 2020 בפסטיבל הסרטים הבינלאומי בברלין ה-70 במספר. בפסטיבל זה, הסרט זכה בפרס טדי לסרט התיעודי הלהט"בי הטוב ביותר. הסרט הופץ באופן מסחרי בצרפת ב-4 במרץ 2020. "Si c'était de l'amour", במסד הנתונים הקולנועיים IMDb (באנגלית) "Si c'était de l'amour", במסד הנתונים הקולנועיים KinoPoisk (ברוסית) Fabien Lemercier, "Review: If It Were Love" (אורכב 22.03.2020 בארכיון Wayback Machine). Cineuropa, February 23, 2020. Vincent Dieutre, "Patric Chiha : une expérience du temps et des nouveaux états de l’amour (Si c’était de l’amour)" (אורכב 27.03.2020 בארכיון Wayback Machine). Diacritik, March 9, 2020. Michael Rosser, "Berlinale unveils first films for 2020; Matteo Garrone’s ‘Pinocchio’ first special gala" (אורכב 16.01.2020 בארכיון Wayback Machine). Screen Daily, December 17, 2019. Ed Meza, "‘There Is No Evil’ Wins Golden Bear at Berlin Film Festival" (אורכב 13.04.2020 בארכיון Wayback Machine). Variety, February 29, 2020. ערך זה הוא קצרמר בנושא סרטים צרפתיים ובנושא להט"ב. אתם מוזמנים לתרום לוויקיפדיה ולהרחיב אותו.
בית החולים ירדן

בית החולים ירדן (בערבית: مستشفى الأردن) הוא מרכז רפואי אוניברסיטאי בעיר עמאן בירת ירדן. בית החולים הוא מוסד בבעלות פרטית, שהוקם בשנת 1993. מצויות בו 300 מיטות אשפוז. בית החולים משמש כמרכז לרפואה שלישונית. הוא מספק שירותים במרבית תחומי הרפואה לרבות כירורגיית לב-חזה ונוירוכירורגיה. נערכים בו גם ניתוחי השתלת איברים. בבית החולים פועל מנחת מסוקים. בית החולים האוניברסיטאי על שם המלך עבדאללה מדיה וקבצים בנושא בית החולים ירדן בוויקישיתוף אתר האינטרנט הרשמי של בית החולים ירדן (באנגלית) ערך זה הוא קצרמר בנושא בריאות ובנושא ירדן. אתם מוזמנים לתרום לוויקיפדיה ולהרחיב אותו.
תהליך איזנטרופי

תהליך איזנטרופי או תהליך אדיאבטי הפיך הוא תהליך תרמודינמי בו האנטרופיה נשארת קבועה. העברות העבודה במערכת הן חסרות חיכוך ואין העברת חום או חומר. תהליך אידיאלי שכזה שימושי כמודל וכבסיס להשוואה לתהליכים אמיתיים. בדיאגרמת P V {\displaystyle PV} מסלול של תהליך איזנטרופי נקרא אדיאבטה. התהליך הוא הפיך ואדיבאטי ולכן לשרטט אותו בדיאגרמת P V {\displaystyle PV} לא מביא תועלת. נהוג לשרטט תהליך איזנטרופי בדיאגרמת T S {\displaystyle TS} . תהליך איזנטרופי מתאפיין באנטרופיה קבועה Δ S = 0 {\displaystyle \Delta S=0} (עבור חישובים דיפרנציאלים d S = 0 {\displaystyle dS=0} ). זהו תהליך אידיאלי שאינו מתקיים במציאות הפיזית. בדיאגרמת T S {\displaystyle TS} השטח בתוך העקומה יהיה העבודה שביצע הגז על הסביבה. בתהליך איזנטרופי, הקו אנכי ולכן השטח מתחת לעקומה הוא אפס: Δ W = 0 {\displaystyle \Delta W=0} . בתהליך אדיאבטי, אין מעברי חום: Δ Q = 0 {\displaystyle \Delta Q=0} . בדיאגרמת T S {\displaystyle TS} החום ניתן כשטח מתחת לגרף: Q = ∫ S 1 S 2 T d S = T S 2 − T S 1 = 0 {\displaystyle Q=\int _{S_{1}}^{S_{2}}TdS=TS_{2}-TS_{1}=0} לפי החוק הראשון של התרמודינמיקה נקבל שהאנרגיה הפנימית של המערכת לא משתנה: Δ U = Δ Q + Δ W = 0 {\displaystyle \Delta U=\Delta Q+\Delta W=0} . מעגל קרנו, גם נקרא מעגל איזנטרופי, מתאר אוסף תהליכים תרמודינמיים אשר מבצעים עבודה ביעילות מקסימלית לעומת צריכת חום תוך שימור האנטרופיה: Δ S = 0 {\displaystyle \Delta S=0} . ∮ d Q T = 0 ∑ i = 1 N Q i T i = 0 {\displaystyle \oint {\frac {dQ}{T}}=0\qquad \qquad \sum _{i=1}^{N}{\frac {Q_{i}}{T_{i}}}=0} במערכת כזאת נוכחים שני מאגרי חום בטמפרטורות שונות ומתקיים: η c a r n o t = 1 − T C T H < 1 {\displaystyle \eta _{carnot}=1-{\frac {T_{C}}{T_{H}}}<1} השם "איזנטרופי" נגזר מהמילים היווניות ἴσος ("איזוס") שמשמעותן "שווה", ו-τροπή (טרופ) שפירושו "שינוי". תהליך תרמודינמי אנטרופיה חום מדיה וקבצים בנושא תהליך איזנטרופי בוויקישיתוף ישנה מוסכמה בתרמודינמיקה שעבודה שהמערכת מבצעת על הסביבה היא חיוביות. החישובים בערך זה נעשים בהנחה כי מדובר במערכת סגורה שבה מספר החלקיקים קבוע ( Δ N = 0 {\displaystyle \Delta N=0} ).
תהליך איזואנתלפי

תהליך איזואנתלפי הוא תהליך תרמודינמי בו האנתלפיה נשארת קבועה. בתהליך איזואנתלפי חום המועבר למערכת מבצע עבודה בלבד. בדיאגרמת P V {\displaystyle PV} מסלול של תהליך איזואנתלפי בגז אידיאלי זהה למסלול של תהליך איזותרמי ולכן עקומה של תהליך איזואנתלפי תהיה איזותרמה. האיזותרמה של גז אידיאלי היא חלק מעקומה הנקראת היפרבולה. תהליך איזואנתלפי מתאפיין באנתלפיה קבועה Δ H = 0 {\displaystyle \Delta H=0} (עבור חישובים דיפרנציאלים d H = T d s + V d P = 0 {\displaystyle dH=Tds+VdP=0} ). בדיאגרמת P V {\displaystyle PV} השטח מתחת לאיזותרמה יהיה העבודה שביצע הגז על הסביבה ולכן: − Δ W e n v = Δ W g a s = P Δ V = − T Δ S = − Q ⇒ Δ W e n v = Q {\displaystyle -\Delta W_{env}=\Delta W_{gas}=P\Delta V=-T\Delta S=-Q\Rightarrow \Delta W_{env}=Q} . לפי החוק הראשון של התרמודינמיקה, האנרגיה הפנימית היא סכום העבודה והחום: Δ U = Δ W + Δ Q = 2 Δ Q {\displaystyle \Delta U=\Delta W+\Delta Q=2\Delta Q} עבור גז אידיאלי, התהליך איזותרמי וניתן לחשב את השינוי באנטרופיה של המערכת: Δ S = N K B ln ⁡ ( P 1 P 2 ) {\displaystyle \Delta S=NK_{B}\ln({\frac {P_{1}}{P_{2}}})} השם "איזואנתלפי" נגזר מהמילים היווניות ἴσος ("איזוס") שמשמעותן "שווה", ו-ἐνθάλπω ("אנתלפו") שפירושו "לחמם בפנים". תהליך תרמודינמי אנתלפיה תהליך אדיאבטי אפקט ג'ול-תומסון הצבר האיזוברי-איזואנתלפי החישובים בערך זה נעשים בהנחה כי מדובר במערכת סגורה שבה מספר החלקיקים קבוע ( Δ N = 0 {\displaystyle \Delta N=0} ). ישנה מוסכמה בתרמודינמיקה שעבודה שהמערכת מבצעת על הסביבה היא חיוביות.
ניצה בלזר

ניצה בלזר בן מנחם, היא שחיינית עבר ישראלית, אלופה (1966) ושיאנית ישראל במשחה ל-200 מטר פרפר (1966–1969). בלזר נולדה וגדלה בתל אביב. היא התאמנה בקבוצת הפועל תל אביב, בהדרכתו של נלו בילדרמן ואחר כך עם רובי לדנר. באליפות ישראל שנערכה בבריכת בת גלים בחיפה בתחילת אוקטובר 1966 זכתה בלזר במדליית כסף, במשחה ל-100 מטר פרפר בתוצאה של 1:19.6 דקות, אחרי דורית זלץ מברית מכבים עתיד (1:18.4 דקות) ולפני שלומית ניר מהפועל אילת השחר (1:19.8 דקות). שבוע לאחר מכן, באליפות ישראל בשחייה למרחקים ארוכים שנערכה בבריכת גלית בתל אביב היא זכתה בשתי מדליות, זהב וכסף. מדליית זהב במשחה ל-200 מטר פרפר בשיא ישראלי חדש של 3:03.0 דקות, לפני דורית זלץ (3:14.0 דקות) ודפנה תמרי מברית מכבים עתיד (3:25.2 דקות), שיפור לשיא בן ה-3 שנים של נורית שלו מהפועל נווה איתן (3:07.3 דקות) ומדליית כסף, במשחה ל-400 מטר מעורב אישי בתוצאה של 6:26.6 דקות, אחרי שלומית ניר (6:21.2 דקות) ולפני דורית זלץ (6:39.0 דקות). באליפות ישראל בשחייה למרחקים ארוכים שנערכה בסוף ספטמבר 1967 זכתה בלזר במדליית ארד, במשחה ל-400 מטר מעורב אישי בתוצאה של 6:17.0 דקות, אחרי איבונה טוביס מהפועל חיפה (5:58.9 דקות) ושלומית ניר (6:05.6 דקות). חודש לאחר מכן, באליפות ישראל הכללית היא זכתה במדליית ארד במשחה ל-100 מטר פרפר בתוצאה של 1:15.8 דקות, אחרי איבונה טוביס (1:12.5 דקות) ודורית זלץ (1:14.9 דקות). בצליחת הכנרת התשיעית שנערכה בסוף אוקטובר אותה שנה היא זכתה במדליית כסף בתוצאה של 2:33:32.0 שעות, אחרי איבונה טוביס (2:20:12.0 שעות) ולפני גבי קולמן ממכבי חיפה (2:35:56.0 שעות). בתחרות שנערכה בז'נבה שווייץ ביולי 1969 קבעה בלזר במשחה ל-200 מטר פרפר שיא ישראלי חדש של 2:57.0 דקות. שבוע וחצי לאחר מכן, בתחרויות השחייה של המכביה השמינית שנערכו בבריכת גלי גיל ברמת גן בסוף יולי אותה שנה היא סיימה במקום רביעי במשחה ל-200 מטר פרפר בשיא ישראלי חדש של 2:55.1 דקות. לאחר שפרשה משחייה תחרותית החלה בלזר לאמן שחייה בקבוצתה הפועל תל אביב ובקבוצת אס"א תל אביב. בלזר מתנדבת בעמותת עלם. שלמה מוזר, 11 שיאים ארציים בשחיה נשברו ביומיים ראשונים לאליפות, דבר, 30 בספטמבר 1966 יעקב ברוש, שיא של שיאים באליפות השחיה, מעריב, 2 באוקטובר 1966 יעקב ברוש, שיא של שיאים באליפות השחיה, מעריב, 2 באוקטובר 1966 יעקב ברוש, משה גרטל בכושר-שיא, מעריב, 7 באוקטובר 1966 ש. מוזר, 11 שיאים עם פתיחת אליפות ישראל בשחיה, מעריב, 24 בספטמבר 1967 שלמה מוזר, מלמד הדהים ב-100 מ' פרפר, 59.8 ש', דבר, 22 באוקטובר 1967 אהרון להב, מלמד וטוביס - מנצחי צליחת הכנרת, דבר, 29 באוקטובר 1967 מלמד הגיע ראשון בצליחת הכנרת ה-9, מעריב, 29 באוקטובר 1967 11 ניצחונות ב-14 משחים, מעריב, 20 ביולי 1969 הצלחה לשחיינים הישראליים, למרחב, 1 באוגוסט 1969
יפתח בוכמן

יפתח בוכמן (נולד ב-2 בדצמבר 1986) הוא כדורסלן עבר ישראלי. נולד בתל אביב. בצעירותו שיחק במחלקת הנוער של הפועל תל אביב ושימש כקפטן מקבוצת הקט סל ועד לבוגרים. בקבוצת הנוער השתתף בזכייתה בגביע המדינה לאחר ניצחון 85–87 על מכבי תל אביב של עמרי כספי וגל מקל בגיל 16 רשם הופעות בקבוצה הבוגרת. שיחק בבוגרים בהפועל תל אביב בליגת העל ובבני השרון. במרבית זמנו בליגת העל היווה שחקן ספסל ונאלץ לנדוד לליגה הלאומית, בה שיחק במדי אליצור רמלה, באר יעקב, עירוני ר"ג, הפועל עפולה, אליצור יבנה. בעונת 11–2010 עלה ביחד עם הפועל אוסישקין ת"א מהליגה הארצית לליגה הלאומית. לאחר פרישתו מכדורסל, עובד כיזם. הקים את "ליגת הקיץ של ישראל" מחדש בשנת 2017. הקים את ליגת "מאמאסל" הארצית הפונה לנשים חובבניות. בשנת 2020 הקים את "תלאליגה", ליגת כדורסל חובבנית לגברים בת"א. בעלים של חברת התיירות "טוריקס" אשר הוקמה בשנת 2019. כדורגלן החופים והפעיל הציבורי נמרוד בוכמן הוא אחיו. בשנת 2016 התחתן עם בת זוגו, דניאל. פרופיל שחקן באתר מנהלת הליגה בכדורסל ראיון וידאו עם בוכמן עם חתימתו באוסישקין, היוטיוב של הפועל אוסישקין, 19 באוגוסט 2009 עירד צפריר, מבצע יפתח, זמן תל אביב, 18 בספטמבר 2009 שירי אלג'ם, ‏בוכמן: אני אוהד הפועל, רציתי להוכיח שאני מתאים, באתר ONE‏, 30 בנובמבר 2011 שוב אדום: יפתח בוכמן חתם בהפועל תל אביב, באתר ערוץ הספורט, 18 בספטמבר 2015
מצעד אלבומי קטלוג הפופ

מצעד אלבומי קטלוג הפופ (באנגלית: Top Pop Catalog Albums) הוא מצעד אלבומים שבועי, בו מדורגים 50 אלבומים. המצעד הופק על ידי מגזין הבילבורד, המדרג את אלבומי הקטלוגים הנמכרים ביותר בארצות הברית, ללא קשר לז'אנר שהוא מכיל בתוכו. אלבומים שצועדים במצעד זה יצעדו בתנאים שהבילבורד מציב, תוך שיש מתן דגש על מצעד הבילבורד 200. המצעד מכיל בתוכו גם הוצאות מחודשות של אלבומים ישנים. כמו כן, לא צריכים האלבומים לשהות במצעד הבילבורד 200, כדי להיכנס למצעד אלבומי קטלוג הפופ. בנוסף לכך, אלבומי חג מולד הם דוגמה לאלבומים יוצאי דופן שיכולים לצעוד במצעד בכמה תקופות שונות. האלבום ששהה הכי הרבה זמן במצעד הוא The Dark Side of the Moon של פינק פלויד, אשר שהה במצעד למעלה מ-1,600 שבועות. (31 שנים) האלבום הפך לאלבום הראשון בהיסטוריה אשר הצליח לחצות את רף שהיית ה-1,000 שבועות במצעד, תוך שהיה לראשון שחצה גם את רף ה-1,500 שבועות. האלבום השני ששהה הכי הרבה זמן במצעד הוא אלבום האוסף Legend של בוב מארלי, שהצליח לשהות במצעד למעלה מ-975 שבועות. בילבורד 200 אתר האינטרנט הרשמי של מצעד אלבומי קטלוג הפופ Peters, Mitchell (2008-01-08). "New Chart Parameters for Billboard, Nielsen SoundScan". Billboard. אורכב מ-המקור ב-2012-10-04. נבדק ב-2008-01-08. Roger Waters Revisits The 'Dark Side', Billboard, ‏2006-05-05
איגוד תעשיית ההקלטות ההונגרי

איגוד תעשיית ההקלטות ההונגרי (בהונגרית: Magyar Hanglemezkiadók Szövetsége; בראשי תיבות: MAHASZ או Mahasz) הוא ארגון העוקב אחר כמעט כל ההיבטים של ענף ההקלטות בהונגריה. האיגוד הוקם בשנת 1992, על מנת להעניק תעודות על מכירות, לקיים את טקס פרסי המוזיקה ההונגרי וכדומה. ב-1 בינואר 2018, אוחדו מכירות האלבומים והסינגלים כאחד ועליהן מקבלים תעודת זהב, פלטינה או יהלום. איגוד תעשיית ההקלטות ההונגרי מעניק תעודות זהב, פלטינה ויהלום על מכירות של סינגלים, אלבומים ואלבומי וידאו: איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של MAHASZ "MAHASZ: Arany- és platinalemezek › A díjak története (Albums levels)". MAHASZ. נבדק ב-2013-09-16. "The Recording Industry in Japan 2005 Statistics Analysis Trends English Edition" (PDF). 2005. p. 23. "IFPI: Certification-Award-Levels (2007)" (PDF). IFPI. נבדק ב-2013-09-16. "IFPI: Certification-Award-Levels (2013)" (PDF). IFPI. אורכב מ-המקור (PDF) ב-26 ביולי 2011. נבדק ב-2013-09-16. {{cite web}}: (עזרה) "Mi számít arany- és platinalemeznek? - Arany- és platinalemezek - Hivatalos magyar slágerlisták". zene.slagerlistak.hu. אורכב מ-המקור ב-2013-01-16. נבדק ב-4 באוקטובר 2019. {{cite web}}: (עזרה) "MAHASZ: A jelenlegi határok (The current levels)". MAHASZ. נבדק ב-2013-09-16.
איגוד תעשיית ההקלטות הארגנטינאי

איגוד תעשיית ההקלטות הארגנטינאי (בספרדית: Cámara Argentina de Productores de Fonogramas y Videogramas; ובקיצור: CAPIF) הוא ארגון העוקב אחר כמעט כל ההיבטים של ענף ההקלטות בארגנטינה. האיגוד הוקם ב-25 ביוני 1958. נכון לאפריל 2020, המנכ"ל של איגוד תעשיית ההקלטות הארגנטינאי הוא חאבייר דלופי. איגוד תעשיית ההקלטות הארגנטינאי מעניק תעודות זהב, פלטינה ויהלום על מכירות של סינגלים, אלבומים ואלבומי וידאו: אלבומים סינגלים אלבומי וידאו אלבומי אוסף איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של CAPIF CAPIF - Representando a la Industria Argentina de la Música, archive.is, ‏2011-10-06 "Discos de Oro y Platino" [Gold and Platinum discs. CAPIF. Archived from the original on July 6, 2011. Retrieved 2013-03-31.] (ארכיון) "IFPI Certification-levels 2009" (PDF). IFPI. נבדק ב-2013-03-31. "IFPI Certification-levels 2007" (PDF). IFPI. נבדק ב-2013-03-31. "IFPI Certification-levels 2011" (PDF). IFPI. אורכב מ-המקור (PDF) ב-26 ביולי 2011. נבדק ב-2013-03-31. {{cite web}}: (עזרה)
מגפת הקורונה באנדורה

התפשטות מגפת הקורונה באנדורה החלה בתחילת מרץ 2020. ב-2 במרץ הודיעה אנדורה על מקרה ראשון של הדבקה בנגיף הקורונה בשטחה. מדובר בגבר בשנות ה-20 לחייו שחזר לאחרונה ממילאנו, שבצפון איטליה, אחד ממוקדי התפרצות הקורונה החמורים ביותר באירופה ובעולם. ב-13 במרץ הודיעה ממשלת אנדורה על סגירת כל בתי הספר ברחבי המדינה החל מ-16 במרץ, ועל ביטול כל האירועים התרבותיים שתוכננו על ידי הממשלה. בנוסף על כך, ראש ממשלת אנדורה, שאווייר אספוט (אנ') הודיע כי כל מוסדות הציבור ייסגרו למשך שבועיים מלבד אלה המספקים שירותים חיוניים כמו תחנות דלק וחנויות פארם. יום לאחר מכן, ב-14 במרץ החליטה המועצה הכללית של אנדורה כי חגיגות יום החוקה של אנדורה יבוטלו. בנוסף, הוטלו הגבלות על גבולות המדינה, ואנשים הורשו לעזוב רק לטובת סיבות רפואיות, הובלת סחורות או לטובת תושבים הנמצאים בחו"ל. מכירה של אלכוהול או טבק לתיירים נאסרה, והכמות שהותרה למכור לבעלי אזרחות אנדורית או תושבים הוגבלה. ב-16 במרץ הכריז ראש ממשלת אנדורה, שאווייר אספוט על הפסקת הבנייה והפעילות התשתית עקב הגידול בכמות המקרים של נגיף הקורונה במדינה. ב-17 במרץ נשא הנסיך השותף של אנדורה, ז'ואן אנריק ויווס אי סיסיליה הודעה טלוויזיונית מיוחדת בה הוא קרא להוכרת תודה ושיתוף פעולה בקרב כולם. ב-22 במרץ הודיעה אנדורה על מקרה המוות הראשון בשטחה. הקורבן, הוא גבר בן 88. ב-29 במרץ הודיעה קובה על שליחת 27 אחיות ו-12 רופאים לעזור לצוות של בית חולים הכירורגי נוסטרה סנורה דה מריטקסל. מדיה וקבצים בנושא מגפת הקורונה באנדורה בוויקישיתוף COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל "A 20-year old man is Andorra's first coronavirus case". Reuters (באנגלית). 2020-03-02. נבדק ב-2020-04-09. Redacció / Gerard del Castillo, Tancament del batxillerat de l'Escola Andorrana demà i de totes les escoles dilluns per un positiu, DiariAndorra.ad, ‏2020-03-12 (בקטלאנית) Redacció, Andorra la Vella, Govern tanca el comerç menys alimentació i farmàcies, DiariAndorra.ad, ‏2020-03-13 (בקטלאנית) Redacció, Andorra la Vella, El Consell General suspèn els actes pel Dia de la Constitució, DiariAndorra.ad, ‏2020-03-12 (בקטלאנית) Prohibida la venda de tabac i alcohol als turistes, El Periòdic d'Andorra (בקטלאנית) Pietat Martin Vivas, Andorra la Vella, Govern atura la construcció i les activitats industrials vuit dies, DiariAndorra.ad, ‏2020-03-16 (בקטלאנית) Vives demana "calma i serenor" a la ciutadania enfront de la pandèmia, El Periòdic d'Andorra (בקטלאנית) Andorra Difusió RTVA, Mor l'home de 88 anys contagiat de coronavirus | Andorra Difusió, www.andorradifusio.ad (בקטלאנית) Martínez Benazet anuncia l’arribada de 39 professionals sanitaris procedents de Cuba per col·laborar amb el personal del SAAS, www.govern.ad (ב־)